Aivaras Jokubaitis
Aivaras Jokubaitis (g. 1974 m. vasario 26 d. Klaipėdoje) – buvęs Lietuvos krepšininkas, rungtyniavęs sunkiojo krašto puolėju. Sūnus – krepšininkas Rokas Jokubaitis. Ilgą laiką rungtyniavo Mažeikių „Naftoje“, su kuria laimėjo LKAL ir pateko į LKL. Šiose pirmenybėse Aivaras Jokubaitis rinkdavo po 12 taškų ir atkovodavo po 6 kamuolius. 2004 m. baigęs profesionalo karjerą, dar rungtyniavo mėgėjų lygose (2015–2016 m. Klaipėdos „Vakarų Medienos Grupėje“, 2018–2020 m. Pagojukų „Helane“).